Saulo o ne a leka go apesa Dafide diaparo tsa gagwe tsa ntwa mme Dafide o ne a re: ‘Ga ke kgone go lwa ke apere diaparo tseno.’ Dafide o ne a tsaya seragamaje sa gagwe mme a ya kwa nokeng. O ne a sela maje a le matlhano a a borethe a bo a a tsenya mo bekeng ya gagwe. Go tswa foo, o ne a tabogela kwa go Goliathe. Goliathe o ne a re: ‘Tla kwano mosimanyana ke wena. Ke tla go bolaya ke bo ke go tlogelela dinonyane tsa magodimo le diphologolo tsa naga gore di go je.’ Dafide o ne a sa boife. O ne a goeletsa Goliathe a re: ‘O tla ka tšhaka le lerumo mme nna ke tla ka leina la ga Jehofa. Ga o lwe le rona; o lwa le Modimo. Batho bano botlhe ba tla bona gore Jehofa o maatla go gaisa tšhaka kgotsa lerumo. Jehofa o tla dira gore re lo fenye.’